PRITARTA

 Molėtų rajono savivaldybės

 tarybos 2016 m. balandžio d.

 sprendimu Nr.B1-

**MOLĖTŲ „VYTURĖLIO“ VAIKŲ LOPŠELIO-DARŽELIO DIREKTORĖS 2015 METŲ VEIKLOS ATASKAITA**

1. **Trumpa įstaigos veiklos rezultatų apžvalga**

2015 m. telkiau bendruomenę lopšelio-darželio 2014 -2016 m. veiklos strateginiame plane bei metiniuose 2015 m. veiklos planuose numatytų tikslų bei uždavinių įgyvendinimui.

Strateginis tikslas – užtikrinti į vaiką orientuotą ugdymą.

Uždaviniai :

1. Parengti lopšelio-darželio ikimokyklinio ugdymo programą.
2. Ugdyti tinkamą vaikų elgesį.

Įgyvendinant pirmąjį uždavinį „Parengti lopšelio-darželio ikimokyklinio ugdymo

programą“ išanalizavau šiandieninius ikimokyklinio ugdymo iššūkius, pažangos strategiją ir naujausias ŠMM parengtas ikimokyklinio ugdymo organizavimo rekomendacijas, dalyvavau susitikimuose su visa bendruomene (savivalda, tėvais, mokytojais) kur aptarėme, kaip suprantame šiandieninį vaikų ugdymą ir ugdymąsi, tėvams aiškinau mūsų darželio vertybines nuostatas ir savitumą, inicijavau tėvų apklausą dėl ikimokyklinio ugdymo lūkesčių. Programos rengimui sudariau darbo grupę, kurios sudėtyje dalyvavo ir tėvų atstovai. Susitarėme ir išgryninome lopšelio-darželio vertybines nuostatas, kuriomis grindžiamas ugdymas, ugdymo principus, savitumą, mokytojų pasirengimą (susitarimai dėl kokybės rodiklių, reflektuojantys pedagogai, įsivertinimas, nuolatinis visos bendruomenės mokymasis ir tobulėjimas)

2015 m. pabaigoje programos projektą pristačiau lopšelio-darželio taryboje kur po svarstymo programai buvo pritarta. Programos projektą, teiksime rugsėjo mėn. tvirti Savivaldybės tarybai.

Naujoji programa užtikrina tikslingesnį ir veiksmingesnį ikimokyklinį mūsų darželio vaikų ugdymą/si.

Antrojo uždavinio įgyvendinimas „Ugdyti tinkamą vaikų elgesį“ buvo tęstinis ir labai platus. Jį įgyvendinome kelis metus. 2015 m. inicijavau pedagogų praktinių veiklų stebėjimus, organizavau mokymus visai darželio bendruomenei, kaip išugdyti tinkamą vaikų elgesį, atsisakius pedagogo vadovavimu grįsto ugdymo. Stebėjau, kaip auklėtojams sekasi savo veikloje pasiekti kokybės rodiklių. Buvo labiau pritaikyta grupių dienos režimai prie vaikų poreikių, užtikrinta nuosekli žaisminga rutina, kuri vaikams suteikia saugumo, įvairiais būdais palengvinti perėjimai nuo vienos vaikų veiklos prie kitos. Įgyvendinant šį uždavinį sukaupėme brandžią pedagoginę patirtį, kurios dėka pedagogai tapo profesionalesni, labiau pasitikintys savimi, pagerėjo vaikų tarpusavio santykiai ir emocinė savijauta. Įsitikinti, ar mūsų įsivertinimas atitinka esamą situaciją, pasikvietėme PPT tarnyba, kuri šiais metais balandžio mėnesį atliks tyrimą, kurio metu įvertins vaikų emocinę savijautą lopšelyje-darželyje. Tai leis pasitikrinti ar mūsų įsivertinimo duomenys sutampa su tyrimo duomenimis.

1. **Pagrindiniai įstaigos vadovo metų veiklos rezultatai pagal pareigybės aprašyme**

**nurodytas funkcijas.**

 Atleidus pensinio amžiaus darbuotojus, daug dėmesio skyriau tinkamų darbuotojų paieškai ir atrankai. Kad įsitikinti, kad žmogus turi tinkamas savybes darbui su mažais vaikais, pasiūlau norinčiam įsidarbinti darbuotojui kurį laiką pasavanoriauti arba pavaduoti kitus darbuotojus ir tik tada, kai abi pusės įsitikina, kad tinka - darbuotojai priimamai. Šiandienos mažų vaikų ugdytojui yra labia svarbu kokias asmenines savybes turi. Per pastaruosius 2 metus pavyko atrinkti ir įdarbinti 2 auklėtojos padėjėjus ir 3 auklėtojus, kurie geba dirbti komandoje, yra motyvuoti ir turintys pašaukimą šiam darbui.

Įgyvendindama ugdymo priežiūrą, stebėjau ir vertinau auklėtojų darbą, kartu analizavome

kokie ugdymo kokybės kriterijai sunkiausiai pasiekiami, ką dar reikėtų patobulinti ir kokiais būdais tai padaryti.

 Kartu su savivaldybės administracija sprendžiau problemas dėl Giedraičių ir Naujasodžio

skyrių ikimokyklinio ugdymo paslaugų poreikio patenkinimo. Įsteigus 1,5 mokytojo padėjėjo etato minėtuose skyriuose priimta papildomai 12 vaikų. Bendromis pastangomis atliktas Suginčių skyriaus virtuvės remontas, dėl kurio būklės Maisto ir veterinarijos tarnyba buvo įspėjusi dėl skyriaus veiklos stabdymo.

 Apie lopšelio-darželio veiklą informavau visuomenę rajono žiniasklaidoje: „Molėtų žinios“,

„Vilnis“. Šiuose leidiniuose dažnai spausdinami straipsniai apie mūsų įstaigos gyvenimą ir veiklą.

**3.** **Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai.**

Siekdama kuo geresnio bendradarbiavimo ir tėvų informavimo parengiau Lopšelio-darželio

lankymo tvarką, kurioje numatyti svarbūs, esminiai bendruomenės susitarimai, atspindintys įstaigos savitumą, taisykles reikalavimus ir tvarką. Esant bendriems aiškiems susitarimams mažėja konfliktinių situacijų. Kasmet išsiaiškinu tėvų lūkesčius daželio atžvilgiu, organizuoju mokymus naujokų tėvams.

Inicijavau Kimočių ugdymo programų įsigijimą 4grupėms (1,5 tūkst, eurų) ir jų

įgyvendinimą. Tai akredituota emocinio intelekto ugdymo programą kuri moko vaikus įvardyti ir kontroliuoti savo jausmus, tinkamai parinkti balso toną, kūno kalbą, gerbti save ir aplinkinius. Šios programos įgyvendinimas yra svarbus tuo, kad organizuojant į vaiką orientuotą ugdymą, auklėtojui padeda tvarką ir drausmę grupėje užtikrinti ne suaugusiųjų dominavimo dėka, o pačių vaikų savivoka ir savidisciplina.

Inicijavau vidinės interneto sistemos „Mūsų darželis“ atsiradimą ir naudojimą kuri

palengvina ir paspartina informacijos prieinamumą, suteikia papildomą bendravimą patogiu metu,

taupo laiką pildant ir perduodant dokumentus, primena apie dokumentų pateikimą. Šiais metais nuo rugsėjo 1 d. šia sistema pradės naudotis ir tėvai.

Metų gale organizavau pedagogų įsivertinimą ir įvertinimą, vadovaujantis kokybės

kriterijais. Esu įsitikinusi, kad tik konkretūs susitarimai dėl kokybės, ir jos matavimas skatina kaitą, pedagogų tobulėjimą, gerina ugdymo kokybę, leidžia pamatyti pokytį. 2015 metų pabaigoje vykęs įsivertinimas parodė, kad daugiau negu pusė pedagogų jau atitinka šiuolaikinio vaikų ugdymo reikalavimus ir susitartus kokybės kriterijus. Geba sukurti lygiaverčius pedagogo ir vaikų santykius, atsisakant pedagogo vadovavimu grįsto ugdymo, tinkamą vaikų elgesio ugdymą siejant su pačių vaikų savivoka ir savidrausme. Aišku šis rezultatas nėra toks kokio norėtųsi, tačiau ne visiems pedagogams pasikeisti reikia vienodai laiko, vieniems jo reikia daugiau, kitiems mažiau. Esmė, kad pedagogas pamato kiek ir ką jis geba, o ko dar reikia pasimokyti, ar išmokti daryti praktiškai.

Atsižvelgiant į ugdymo turinio kaitą, atitinkančią šiuolaikinius ugdymo tikslus ir siekiant

tikslingo ikimokyklinio ugdymo, nuo 2016 metų rugsėjo 1 d. ketiname pereiti prie darbo modelio, kai auklėtoja dirbs kasmet su vieno amžiaus vaikais, o vaikai kasmet pereis į kitą, tik tam amžiui pritaikytą, grupę. Šį modelį siūlau todėl, kad taikant šį modelį, ugdymo aplinka bus labiau pritaikyta prie to amžiaus vaikų raidos, bus galima sukaupti daug įvairiausių ugdymo priemonių, knygų, edukacinių programų, bus taupomos ugdymo reikmėms skiriamos lėšos. Įgyvendinant naująją programą per šiuos ir ateinančius metus pedagogai turės išmokti įvaldyti naujų ugdymo organizavimo metodų, veiklos individualizavimo, siekiant ugdančiosios veiklos tikslingumo ir veiksmingumo.

 Direktorė Ona Kavalnienė